Държавен вестник, бр. 97, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  97
1. възмездно финансиране на проекти за 
повишаване на енергийната ефективност;
2. възмездно финансиране на дейности и 
проекти за производство и потребление на 
енергия от възобновяеми източници в сгради;
3. гаранционна дейност по кредити от фи­
нансово-кредитни институции, отпуснати по 
проекти по т. 1 и 2;
4. финансови инструменти, включително 
кредитни линии и гаранции и/или комбинация 
от двете, за проекти по ал. 2 с включен компо­
нент за безвъзмездно финансиране;
5. техническа помощ за разработване на 
проекти и консултации по финансовите ин­
струменти по т. 1 – 4; 
6. издръжка на фонда съгласно годишния 
бюджет за приходите и разходите, одобрен от 
управителния съвет и от общото събрание на 
донорите.
(2) Фондът финансира проекти за реализи­
ране на мерки за повишаване на енергийната 
ефективност и за насърчаване на производството 
и потреблението на енергия от възобновяеми 
източници при крайното потребление на енер­
гия в жилищни сгради, публични сгради и 
сгради на търговски дружества, включително 
чрез структурирани за съответните категории 
сгради финансови инструменти по ал. 1, т. 4.
(3) Финансовите инструменти по ал. 1, т. 4 
може да се разработват и прилагат от обосо­
бени за съответната категория сгради струк­
турни звена на фонда с определена степен на 
оперативна и финансова самостоятелност или 
от финансови посредници съгласно сключени 
споразумения по чл. 79, ал. 3.
(4) Средствата по ал. 1 се разходват съг­ласно 
оперативните правила на фонда. В оперативните 
правила на фонда се определят инвестицион­
ната стратегия, източниците на финансиране, 
включително привлечените частни средства, 
мерките и правилата за изпълнение, финансо­
вите продукти, политиката за управление на 
риска, крайните получатели, комбинацията от 
финансови инструменти, безвъзмездното финан­
сиране и техническата помощ, както и допус­
тимите проекти за повишаване на енергийната 
ефективност и насърчаване на производството 
и потреблението на енергия от възобновяеми 
източници в сгради, които водят до намаляване 
на емисиите на парникови газове.
Чл. 83. Органи на фонда са:
1. общо събрание на донорите;
2. управителен съвет;
3. управител.
Чл. 84. (1) Общото събрание на донорите се 
състои от лицата – донори във фонда.
(2) Събранието на донорите:
1. приема правила за организацията на ра­
ботата и дейността на фонда;
2. приема оперативните правила по чл. 82, 
ал. 4;
3. избира и освобождава членовете на упра­
вителния съвет на фонда по чл. 85, ал. 1, т. 7;
4. взема решение за прекратяване дейността 
на фонда;
5. одобрява годишния доклад за дейността 
на фонда;
6. решава и други въпроси, предоставени в 
неговата компетентност със закон.
Чл. 85. (1) Управителният съвет се състои 
от 9 членове, както следва:
1. представител на Министерството на 
енергетиката, определен от министъра на 
енергетиката;
2. представител на Министерството на ино­
вациите и растежа, определен от министъра на 
иновациите и растежа;
3. представител на Министерството на реги­
оналното развитие и благоустройството, опре­
делен от министъра на регионалното развитие 
и благоустройството;
4. представител на Министерството на фи­
нансите, определен от министъра на финансите;
5. изпълнителния директор на агенцията;
6. представител на Националното сдружение 
на общините в Република България;
7. трима, избрани от общото събрание на до­
норите на фонда, представители на юридически 
лица с нестопанска цел с дейност в областта на 
енергийната ефективност и/или енергията от 
възобновяеми източници, които представите­
ли имат съответна техническа експертиза или 
опит в областта.
(2) Мандатът на членовете на управителния 
съвет е 5 години.
(3) Председател на управителния съвет е 
представителят на Министерството на енер­
гетиката.
(4) Член на управителния съвет не може да 
е физическо лице, включително като предста­
вител на юридическо лице, което:
1. е осъждано за умишлено престъпление 
от общ характер;
2. е съпруг или роднина по права или по 
съребрена линия до четвърта степен и по сва­
товство до трета степен включително с друг 
член на управителния съвет на фонда;
3. работи по служебно правоотношение или 
по трудов договор в администрацията, с изклю­
чение на лицата по ал. 1, т. 1 – 6.
(5) Когато за член на управителния съвет 
възникне някое от обстоятелствата по ал. 4, 
той е длъжен в 7-дневен срок от настъпването 
на обстоятелството да уведоми председателя 
на управителния съвет.
(6) Общото събрание на донорите взема 
решение за освобождаването на член на упра­
вителния съвет при възникване на обстоятел­
ство по ал. 4.
(7) При освобождаване на член на упра­
вителния съвет съгласно ал. 6, както и при 
определяне на нов представител по ал. 1, 
т. 1 – 4 и 6 новият член довършва манда­
та на лицето, на чието място е определен, 
съответно избран.
(8) Членовете на управителния съвет по 
ал. 1, т. 7 се избират съгласно правилата за ор­
ганизацията на работата и дейността на фонда. 
Чл. 86. Управителният съвет осъществява 
общо ръководство на дейността на фонда и